**IZVJEŠĆE O RADU  
SAVJETA MLADIH GRADA KARLOVCA ZA   
 2023. GODINU**

Logo, company name

Description automatically generated

Na temelju članka 19. stavka 6. Zakona o savjetima mladih (Narodne novine 41/14, 83/23) Savjet mladih Grada Karlovca je na 23. sjednici održanoj 15. ožujka 2024. godine usvojio sljedeće

**IZVJEŠĆE O RADU**

**SAVJETA MLADIH GRADA KARLOVCA**

**ZA 2023. GODINU**

**UVOD**

Savjet mladih Grada Karlovca (u daljnjem tekstu: Savjet mladih) je savjetodavno tijelo Gradskog vijeća Grada Karlovca osnovano temeljem Zakona o savjetima mladih (NN 41/14, 83/23) s ulogom promicanja i zagovaranja prava, potreba i interesa mladih na lokalnoj i područnoj razini.

Ovaj **6. saziv Savjeta mladih Grada Karlovca** konstituiran je na sjednici koje je održana dana 14. travnja 2021. godine na mandat od 3 godine, u sastavu 9 izabranih članova i 9 zamjenika članova te je za predsjednicu Savjeta izabrana Romana Franjković, a za zamjenika predsjednice Matija Žibrat.

Na 13. sjednici Savjeta mladih u rujnu 2022. godine, jednoglasno je usvojena ostavka dotadašnje predsjednice Savjeta mladih Romane Franjković te je Savjet mladih većinom glasova izabrao novog predsjednika, Ivana Karasa.

Na prijedlog Savjeta mladih, Gradsko vijeće Grada Karlovca je na 26. sjednici održanoj 22. rujna 2023. godine razriješilo dužnosti člana Savjeta mladih Ivana Bedekovića i njegovu zamjene Krunoslava Huljinu zbog neopravdanog izostanka sa više od pola održanih sjednica Savjeta mladih. Ovim razrješenjem, Savjet mladih Grada Karlovca ima 8 članova i 8 zamjena članova (Odluka o izmjeni Odluke o izboru članova i zamjena članova Savjeta mladih Grada Karlovca GGK 15/23).

Savjet mladih je u 2023. godini pratio provedbu Gradskog programa za mlade od 2020.-2023. godine te je svoje aktivnosti povezivao s ciljevima i mjerama kojima se želi adresirati potrebe i interese mladih u lokalnoj zajednici definiranih u samom programu, ali i prepoznatih od strane Savjeta mladih te drugih dionika u društvu koji se bave pitanjima i temama bitnima za mlade. Uz sve navedene aktivnosti, Savjet mladih Grada Karlovca nastavio je pratiti ciljeve i mjere Gradskog programa za mlade vezane uz Poglavlje 1. Zapošljavanje, osamostaljenje, gospodarstvo i demografija mladih.

**AKTIVNOSTI SAVJETA MLADIH GRADA KARLOVCA**

U 2023. godini održano je pet (5) sjednica **Savjeta mladih** od kojih je dio sjednica održano uživo, a dio online putem Zoom aplikacije ili Google meeta. Na sjednicama se raspravljalo o nadolazećim aktivnostima koje Savjet provodi, planiranim suradnjama, definirane su radionice koje će se provesti te teme okruglih stolova i predložene aktivnosti na kojima će Savjet mladih sudjelovati kao suorganizator ili sudionik.

**Redoviti sastanci s ciljem informiranja**

Savjet mladih je na jednu od svojih sjednica pozvao predsjednika Gradskog vijeća Grada Karlovca s ciljem informiranja o izostanku članova Savjeta mladih s više od pola održanih sjednica te informiranja o planiranim aktivnostima kao i pitanjima bitnima za mlade.

Savjet mladih je na svoje sjednice pozivao i nadležni Upravni odjel za društvene djelatnosti ta su na istima sudjelovale pročelnica Draženka Sila-Ljubenko, voditeljica Odsjeka za mlade, sport, kulturu i tehničku kulturu Irena Šegavić Čulig te viša stručna suradnica za mlade, sport i tehničku kulturu Ivana Matan. Osim na sjednicama, komunikacija s Upravnim odjelom se po potrebi odvija na sastancima, putem telefona ili e-maila.

Predsjednik Savjeta mladih je, uz nadležne iz Upravnog odjela za društvene djelatnosti, na zahtjev i zamolbu, održao sastanak s vijećnikom Gradskog vijeća Dimitrijem Biračem. Na sastanku se raspravljao o radu i aktivnostima Savjeta mladih, ali i drugim bitnim temama za mlade u gradu Karlovcu.

**Suradnja s Centrom za mlade Grabrik**

Savjet mladih je i u 2023. godini nastavio suradnju sa Centrom za mlade u Grabriku te su predstavnici Savjeta sudjelovali na obilježavanju Međunarodnog dana mladih u kolovozu kojeg je organizirao Centar.

**Radionica financijske pismenosti**

Savjet je organizirao radionicu financijske pismenosti sa ciljem informiranja mladih o ovoj bitnoj temi. Radionica je provedena sukladno Poglavlju 2. Edukacija i informiranje mladih; Cilj 1.Poticanje provedbe programa neformalnog obrazovanja u skladu s potrebama mladih, Mjera 1. i 2. Radionica je održana u prostoru Šumarske škole Karlovac i bila namijenjena učenicima srednjih škola sa područja grada Karlovca. Radionicu su proveli Pejo Bosnić i Ana Puljić koji su studenti Ekonomskog fakulteta u Osijeku.

**Okrugli stol Položaj mladih na tržištu rada**

U suradnji s [Veleučilištem u Karlovcu](https://www.facebook.com/VeleucilisteuKarlovcu?__cft__%5b0%5d=AZX8RK4h2eH54FlK-HwirWsGoP70hw1ld-rXyYTTpchKuoTdBfS4OGlxJQmDm9eSufOwRVmio4B3c78oGbnbaoUaecXda7V8DV7Fg6ZlaGLQJfaU_iH8ugHRaEcwL8KY3rhr4JDkUVccMFYbtSlhsWep2hi-KoK2cgMHP7_sHS4_tCKGqeqv7SR6HqzBwK-C_MA&__tn__=-%5dK-R) održao se Okrugli stol: Položaj mladih na tržištu rada, pri čemu je ostvarena suradnja s obrazovnom institucijom u našoj lokalnoj zajednici. Godina 2023. proglašena je godinom vještina od strane EU. Jedan od najvažnijih ciljeva je promovirati deficitarna zanimanja, usmjeriti mlade prema potrebama tržišta kako bi što prije ušli u radni odnos, jer je financijska stabilnost kao i starijima, tako i mladima važan faktor za daljnje planiranje života, od kreditne sposobnosti, vlastitih prihoda do planiranja zajedničkog života. Na okruglom stolu govornici su bili Ivana Mehle predstojnica Područnog ureda HZZ-a Karlovac u ime državnog tajnika u Ministarstvu rada, mirovinskog sustava, obitelji i socijalne politike., Damir Jugo dekan Visoke škole Edward Bernays i predsjednik zbora Veleučilišta, Aleksandra Podrebarac predsjednica Udruge [Carpe Diem](https://www.facebook.com/CarpeDiemKarlovac?__cft__%5b0%5d=AZX8RK4h2eH54FlK-HwirWsGoP70hw1ld-rXyYTTpchKuoTdBfS4OGlxJQmDm9eSufOwRVmio4B3c78oGbnbaoUaecXda7V8DV7Fg6ZlaGLQJfaU_iH8ugHRaEcwL8KY3rhr4JDkUVccMFYbtSlhsWep2hi-KoK2cgMHP7_sHS4_tCKGqeqv7SR6HqzBwK-C_MA&__tn__=-%5dK-R), Marko Čurjak student Veleučilišta u Karlovcu na specijalističkom studiju, koji radi kao prodajni predstavnik u PPK-a. Predstavili su problematiku pri zapošljavanju i s čime se mladi sve susreću i ponudili odgovore na pitanja kako se zaposliti, gdje naučiti nove vještine, kako funkcionira tržište, a kako burza. Mladi Karlovčani su svojim pitanjima otvorili i pitanja o mentalnom zdravlju i o važnosti zdrave radne okoline. Predstavljena su mjesta gdje mladi mogu potražiti pomoć, kako reagirati na *mobbing* što se može poduzeti, što je primjereno reći na radnom mjestu i kako se odnositi prema kolegama.

**Malonogometni turnir gradskih četvrti i mjesnih odbora**

Savjet mladih je pomogao u organizaciji malonogometnog turnira gradskih četvrti i mjesnih odbora, kojeg je organizirao Grad Karlovac u suradnji s Nogometnim savezom Karlovačke županije. Ovom aktivnosti nastojalo se doprinijeti ostvarenju mjera iz Gradskog programa za mlade 2020-2023, Poglavlje 5. Slobodno vrijeme, kultura mladih i sport. Sport je neizostavan dio razvoja i aktivnosti, s obzirom na podatke EU o Hrvatskoj, pokazuje se da smo jedna pretila nacija te se kroz ovaj turnir htjelo potaknuti što više mladih na sportske aktivnosti. Ujedno, turnir je organiziran u sklopu Zvjezdanog ljeta, manifestacije kojom se dočekuje rođendan grada, a svaka mlada osoba je mogla uz to nastupati za svoju gradsku četvrt i mjesni odbor. Nastupilo je dvanaest ekipa koje je podržalo puno gledalište svih generacija na Sokolskom igralištu.

**14. Sajam udruga grada Karlovca**

U rujnu 2023. Savjet mladih predstavio je svoj rad u sklopu 14. sajma udruga grada Karlovca. Postavljen je info pult te su se građani mogli informirati o aktivnostima koje provodi Savjet mladih, zagovaračkim inicijativama te o sadržaju Gradskog programa za mlade grada Karlovca 2020. – 2023., osim toga distribuirani su i promotivni materijali s logotipom Savjeta.

**SURADNJE, POVEZIVANJE I UMREŽAVANJE S DRUGIM DIONICIMA AKTIVNIM U DRUŠTVU**

**Tribina *Mladi pitaju***

Predstavnici Savjeta mladih sudjelovali su na tribini *Mladi pitaju* u sklopu 15 godina rada Centra za mlade. U sklopu ove aktivnosti predstavnici Savjeta imali su priliku čuti i razgovarati s ostalim mladima o problemima u lokalnoj zajednici, ali isto tako i čuti koje su aktivnosti popraćene pozitivno, a na kojima još treba raditi.

**Suradnja sa Savjetom mladih Grada Požege, Čakovca i Virovitice**

Sporazum je potpisan u Požegi, zajedno s predsjednikom savjeta Ivanom Karasom na potpisivanju je bila i Romana Franjković. Ovim sporazumom o suradnji i prijateljstvu cilj je zajedno provoditi aktivnosti koje će postati praksa na lokalnoj razini, ali i na nacionalnoj razini kako bi se mladi što više povezivali, umrežavali te zajedničkim idejama i prijedlozima nastupali prema vladajućim strukturama. Ovime je postavljen temelj za nadolazeće generacije na kojima mogu graditi svoju viziju i kreirati politike za mlade te zastupati svoja uvjerenja. Savjeti mladih iako su savjetodavna tijela imaju važnu ulogu u kreiranju politika za mlade i predstavljanju mladih u društvu.

**Radni sastanak sa Savjetom mladih Grada Čakovca**

Sa Savjetom mladih Grada Čakovca potpisana su već dva Sporazuma o suradnji i prijateljstvu. Tema radnog sastanka bilo je participativno budžetiranje. Kolege su predstavile kako su implementirali ovu ideju unutar vladajuće infrastrukture koja se pokazala vrlo uspješnom praksom među mladima. Ideja participativnog budžetiranja je da se odvoji određeni iznos iz gradskog proračuna koji bi bio na raspolaganju mladima, koji su u gradu Čakovcu, kroz forme *google formsa* i anketu, davali svoje ideje i inicijative, istaknuli što im nedostaje u njihovom gradu, te su za one koje su izabrane kao najbolje ideje dana financijska sredstva. Na ovaj način mladi dobiju priliku realizirati svoje ideje i potrebe te na taj način uključiti se u procese donošenja odluka koje se tiču njih samih.

Logo

Description automatically generated

**Predsjednik Savjeta mladih Grada Karlovca**

**Ivan Karas**