**GRADSKO VIJEĆE**

KLASA:

URBROJ:

Karlovac,

***Prijedlog***

Na temelju članka 19. Zakona o savjetima mladih (NN 41/14, 83/23), članka 35. Zakona o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 34. i 97. Statuta Grada Karlovca (Glasnik Grada Karlovca broj 9/21 – potpuni tekst, 10/22) Gradsko vijeće Grada Karlovca je na \_\_\_ sjednici održanoj dana \_\_\_\_\_\_\_2024. godine donijelo sljedeći

**Z A K L J U Č A K**

I.

Prihvaća se tekst Izvješća o radu Savjeta mladih grada Karlovca za 2023. godinu.

II.

Ovaj zaključak objavit će se u Glasniku Grada Karlovca, a tekst Izvješća objavit će se na službenim stranicama Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šumarstva

OBRAZLOŽENJE

Temeljem članka 19. Zakon o savjetima mladih (N.N. 41/14, 83/23) Savjet mladih podnosi godišnje izvješće o svom radu predstavničkom tijelu jedinice lokalne samouprave do 31. ožujka tekuće godine za prethodnu godinu te ga dostavlja na znanje izvršnom tijelu jedinice lokalne samouprave koje ga objavljuje na svojim mrežnim stranicama.

Ovaj 6. saziv Savjeta mladih konstituiran je dana 14. travnja 2021. godine na 1. sjednici, a na 13. sjednici Savjeta mladih održanoj dana 2. rujna 2022. godine izabran je novi predsjednik Ivan Karas, nakon što je dotadašnja predsjednica podnijela ostavku na svoju dužnost te ostala u ulozi člana Savjeta mladih.

Po prijedlogu Savjeta mladih Grada Karlovca, Gradsko vijeće Grada Karlovca je na 26. sjednici održanoj dana 22. rujna 2023. godine donijelo Odluku o izmjenama i dopunama Odluke o izboru članova i zamjenika članova Savjeta mladih Grada Karlovca (GGK 15/23) te razriješio jednog člana i njegovu zamjenu temeljem članka 12. Zakona o savjetima mladih (41/14, 83/23). Po razrješenju člana i zamjenika člana, 6. saziv Savjeta mladih ima 8 članova i 8 zamjenika članova.

Savjet mladih Grada Karlovca na 23. sjednici održanoj dana 15. ožujka 2024. godine usvojio je Izvješće o radu za 2023. godinu te ga dostavio na znanje Upravnom odjelu za društvene djelatnosti.

U 2023. godini provedene su aktivnosti s ciljem informiranja i upoznavanja mladih s mogućnostima koje imaju u lokalnoj zajednici te aktivnog uključivanja u aktivnosti i tematiku koja im je bitna, a kojima se želi odgovoriti na potrebe i interese definirane u Gradskom programu za mlade grada Karlovca 2020.-2023. godine. Uz navedene aktivnosti, kroz javno djelovanje, prezentirana je uloga i rad Savjeta mladih.

Predlaže se Gradskom vijeću usvajanje Izvješća o radu Savjeta mladih grada Karlovca za 2023. godinu kako stoji u prijedlogu ovog Zaključka.

Sastavila:

Viša stručna suradnica za

mlade, sport i tehničku kulturu

Ivana Matan, mag.soc.pol.

PROČELNICA

Upravnog odjela za društvene djelatnosti

Draženka Sila - Ljubenko, prof.