

|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE PRIJEDLOG

KLASA:

URBROJ:

Karlovac,

Na temelju članka 17. stavka 3. Zakona o ublažavanju i uklanjanju posljedica prirodnih nepogoda (“Narodne novine” broj 16/19) i članka 34. i 97. Statuta Grada (“Glasnik Grada Karlovca” broj 9/21- potpuni tekst i 10/22), Gradsko vijeće Grada Karlovca je na \_\_\_\_ sjednici održanoj dana \_\_\_\_\_\_\_\_\_\_\_\_\_ 2024. godine donosi se

**Z A K LJ U Č A K**

Članak 1.

Prihvaća se Izvješće o izvršenju Plana djelovanja Grada Karlovca u području prirodnih nepogoda za 2023. godinu.

Članak 2.

Izvješća o izvršenju Plana djelovanja Grada Karlovca u području prirodnih nepogoda za 2023. godinu, nalazi se u privitku ovog Zaključka i čini njegov sastavni dio, te će se objaviti u „Glasniku Grada Karlovca“.

Članak 3.

Ovaj Zaključak stupa na snagu osmog (8) dana od dana objave u Glasniku Grada Karlovca.

PREDSJEDNIK GRADSKOG VIJEĆA

GRADA KARLOVCA

Marin Svetić, dipl.ing.šumarstva

Dostaviti:

1. Upravni odjel za poslove gradonačelnika (2x)
2. Predsjednik Gradskog vijeća, ovdje
3. Dokumentacija
4. GGK
5. Zapisnik
6. Pismohrana

**O B R A Z L O Ž E N J E**

Pravna osnova za donošenja ovog akta sadržan je u članku 17. stavak 3. Zakona o ublažavanju i uklanjanju posljedica prirodnih nepogoda („Narodne novine“ broj 16/19), kojim je propisano da izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave do 31. ožujka tekuće godine Izvješće o izvršenju Plana djelovanja Grada Karlovca u području prirodnih nepogoda za proteklu kalendarsku godinu.

Prirodnom nepogodom, smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

U protekloj 2023. godini za područje Grada Karlovca proglašena je prirodna nepogodna poplava, te je Županica Karlovačke županije donijela 1. lipnja 2023. godine Odluku o proglašenju prirodne nepogode poplave, a po donošenju odluke, zaprimljeno je 416 prijava štete. Prema procjeni stručnog povjerenstva šteta je iznosila 16.755.145,99 eura, od čega se 8.823,166,03 eura odnosi na štetu nastalu na imovini pravnih osoba, a 7.931.979,96 eura na štetu koju su pretrpjeli građani.

U proračunu Grada Karlovca za 2023. godinu osigurana su ukupna sredstva u iznosu 426.640,00 eura za isplatu pomoći od čega 300.000,00 eura za štete nastale na stambenim objektima te 126.640,00 eura za naknadu štete poljoprivrednim proizvođačima. Naknada štete građanima za štetu na stambenim objektima isplaćena je 19. prosinca 2023. godine u iznosu od 299.898,54 eura. Sredstava pomoći poljoprivrednim gospodarstvima za štetu u poljoprivredi isplaćena su također 19. prosinca 2023. godine u iznosu od 126.615,14 eura.

Sastavio:

Viši savjetnik za civilnu zaštitu i vatrogastvo

Tomislav Fundurulić, dipl.ing.agr.

Službenica ovlaštena za privremeno

obavljanje poslova pročelnice

Upravnog odjela za poslove gradonačelnika

Dijana Kujinek, mag.nov.