|  |  |  |  |
| --- | --- | --- | --- |
| Slika na kojoj se prikazuje simbol, zastava  Opis je automatski generiran | |  | Slika na kojoj se prikazuje grafika, grafički dizajn, Font, logotip  Opis je automatski generiran |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, emblem, grb, značka  Opis je automatski generiran | GRAD KARLOVAC |  |

**GRADSKO VIJEĆE**

KLASA:

URBROJ:

Karlovac,

**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19,144/20), članka 18. Zakona o knjižnicama i knjižničnoj djelatnosti (NN 17/19, 98/19, 114/22, 36/24) i članaka 34. i 97. Statuta Grada Karlovca (Glasnik Grada Karlovca broj 9/21 - potpuni tekst, 10/22), Gradsko vijeće Grada Karlovca na \_\_\_ sjednici održanoj dana \_\_\_\_\_\_\_\_\_\_\_\_\_\_\_ 2024. godine donijelo je

**ODLUKU**

I.

Daje se suglasnost na prijedlog Odluke o izmjenama i dopunama Statuta Gradske knjižnice “Ivan Goran Kovačić” kako stoji u tekstu koji se nalazi u prilogu ove Odluke i čini njezin sastavni dio.

II.

Ova Odluka objavit će se u Glasniku grada Karlovca, a izvornik Odluke o izmjenama i dopunama Statuta Gradske knjižnice “Ivan Goran Kovačić” neće se objaviti, nego će se pohraniti uz izvornik ove Odluke.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šum.

**OBRAZLOŽENJE**

Zakonom o knjižnicama i knjižničnoj djelatnosti (NN 17/19, 98/19, 114/22) uređuje se knjižnična djelatnost, osnivanje i prestanak rada knjižnica, ustrojstvo i upravljanje knjižnicama, vrste knjižnica, rad Nacionalne i sveučilišne knjižnice u Zagrebu i knjižnični sustav Republike Hrvatske te druga pitanja važna za obavljanje knjižnične djelatnosti. Uređuje se upravljanje javnim knjižnicama te se propisuje da su tijela javne knjižnice ravnatelj, upravno vijeće i stručno vijeće.

Posljednjim Zakonom o izmjenama i dopunama Zakona o knjižnicama i knjižničnoj djelatnosti (NN 36/24) uređuje se imenovanje i razrješenje ravnatelja odnosno dijela članova upravnog vijeća javnih knjižnica kojima su osnivači jedinice lokalne i područne (regionalne) samouprave. Također, izmjene i dopune otklanjaju terminološku neusklađenost novih naziva vezanih za vrste studija sukladno novom Zakonu o visokom obrazovanju i znanstvenoj djelatnosti (NN 119/22).

Sukladno čl. 10. Zakona o izmjenama i dopunama Zakona o knjižnicama i knjižničnoj djelatnosti (NN 36/24) kojim su knjižnice dužne uskladiti svoj statut s odredbama predmetnog Zakona u roku od 90 dana od dana stupanja na snagu Zakona, Upravno vijeće Gradske knjižnice “Ivan Goran Kovačić” je na sjednici održanoj dana 9. travnja 2024. godine donijelo Odluku o izmjenama i dopunama Statuta Gradske knjižnice “Ivan Goran Kovačić”.

Predloženim izmjenama i dopunama Statuta mijenja se tijelo nadležno za imenovanje i razrješenje ravnatelja te tako sada ravnatelja imenuje i razrješuje Gradonačelnik, na prijedlog Upravnog vijeća.

Navodi se potrebna razina obrazovanja za imenovanje ravnatelja, kao i razina obrazovanja za članove Upravnog vijeća koje imenuje osnivač. Također, propisuje se postupak imenovanja ravnatelja u slučaju kada izvršno tijelo osnivača odnosno gradonačelnik ne provede razrješenje i imenovanje ravnatelja knjižnice kojemu je istekao mandat ili ovlast vršitelja dužnosti ravnatelja knjižnice.

Nadalje, izmjena Zakona se odnosi i na razdvajanje nadležnosti za nadzor nad zakonitošću rada i općih akata javnih knjižnica prema vrstama knjižnica pa tako spomenuti nadzor obavlja ministarstvo nadležno za poslove kulture za narodne, specijalne i digitalne knjižnice.

Slijedom navedenog, predlaže se Gradskom vijeću davanje suglasnosti na predloženu Odluku o izmjenama i dopunama Statuta.

Pripremio:

Upravni odjel za društvene djelatnosti

PROČELNICA

Draženka Sila-Ljubenko, prof.