|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA:

URBROJ:

Karlovac, \_\_\_\_\_\_\_\_ 2024.god. PRIJEDLOG

Na temelju članaka 34. i 97. Statuta Grada Karlovca („Glasnik Grada Karlovca“ br. 9/21-potpuni tekst i 10/22) Gradsko vijeće Grada Karlovca je na \_\_\_ sjednici održanoj dana \_\_\_\_\_\_2024. godine donijelo sljedeći

Z A K L J U Č A K

I

Prihvaća se Izvješće o realizaciji Programa poticanja poljoprivrede i ruralnog razvoja na području Grada Karlovca za 2023.god., Upravnog odjela za gospodarstvo, razvoj grada i fondove EU od 13. ožujka 2024.godine, koje je sastavni dio ovog Zaključka.

II

Ovaj Zaključak objavit će se u službenom glasilu Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing. šumarstva

DOSTAVITI:

1. Upravni odjel za poslove gradonačelnika, ovdje
2. Upravni odjel za proračun i financije, ovdje
3. Upravni odjel za gospodarstvo, razvoj grada i fondove EU, ovdje
4. Predsjednik Gradskog vijeća, ovdje
5. Dokumentacija
6. GGK
7. Zapisnik
8. Pismohrana

**OBRAZLOŽENJE**

Program poticanja poljoprivrede i ruralnog razvoja na području Grada Karlovca za 2023. god. (u daljnjem tekstu: Program) donijelo je Gradsko vijeće Grada Karlovca na 18. sjednici održanoj dana 15. prosinca 2022.god. (Glasnik Grada Karlovca br. 20/22) u ukupnom iznosu 214.361,00 EUR. Tijekom praćenja realizacije pojedinih točaka Programa došlo je do odstupanja od planiranih iznosa, pa je rebalansima i preraspodjelom proračuna (GGK 10/23, 19/23 i 23/23) za navedeni Program u 2023.god. **osigurano 310.791,00 EUR**, a **realizirano je 299.991,30 EUR** ili **96,53** **%.**

Najviše sredstava temeljem Programa dodijeljeno je na osnovu raspisanog javnog poziva za **potpore male vrijednosti poljoprivrednim gospodarstvima za primarnu poljoprivrednu proizvodnju,** na osobni zahtjev korisnika. Sredstva u iznosu **129.673,04 EUR** **stvarilo je 127 poljoprivrednih gospodarstava,** a najviše sredstava utrošeno je za nabavu mehanizacije, strojeva i opreme. Sredstva su još korištena za sadnju i ograđivanje trajnih nasada, izgradnju plastenika, navodnjavanje, kupnju poljoprivrednog zemljišta, ograđivanje pašnjaka za stoku, umjetno osjemenjivanje, izradu voluminozne krme, prihranu pčelinjih zajednica i nabavu selekcioniranih matica, osiguranje poljoprivredne proizvodnje, ekološki nadzor i analizu poljoprivrednih proizvoda i tla. U Izvješću se nalazi popis korisnika sa isplaćenim iznosima potpora po svim mjerama.

Sredstva namijenjena **za ublažavanje posljedica od prirodne nepogode** u 2023.god. ostvarilo je 156 poljoprivrednih gospodarstava kojima je **ukupno isplaćeno 126.615,14 EUR**, što iznosi 12,25 % od procijenjenog iznosa štete.

Sredstva Programa za **potpore male vrijednosti poduzetništvu na ruralnom području** u iznosu **13.087,73 EUR ostvarilo je 18 korisnika.** Najviše sredstava utrošeno je za najam prodajnog mjesta za trženje poljoprivrednih proizvoda, a navedenu mjeru koristi najveći broj poljoprivrednika. U Izvješću se nalazi popis korisnika sa isplaćenim iznosima potpora po pojedinim mjerama.

Za **suradnju sa institucijama i udrugama** utrošeno je **20.348,92 EUR,** od čega najviše za provedbu programa zaštite divljači izvan lovišta i za članarinu Grada Karlovca u LAG-u Vallis Colapis.

Za aktivnost **upravljanje poljoprivrednim zemljištem** utrošeno je **10.266,47 EUR**, a financirane su usluge vezane na raspolaganja poljoprivrednim zemljištem u vlasništvu RH i komasaciju, čišćenjezapuštenog poljoprivrednog zemljišta i uređenje i održavanje gradskih vrtova.

Predlaže se Gradskom vijeću da prihvati Izvješće o realizaciji Programa poticanja poljoprivrede i ruralnog razvoja na području Grada Karlovca za 2023.god., koje je u skladu sa realizacijom Proračuna Grada Karlovca za 2023.god. izradio Upravni odjel za gospodarstvo, razvoj grada i fondove EU.

**SLUŽBENICA OVLAŠTENA ZA PRIVREMENO OBAVLJANJE POSLOVA PROČELNICE**

Daniela Peris, struč.spec.oec.