|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE - PRIJEDLOG -

KLASA:

URBROJ:

Karlovac,

Na temelju članka 5. i 40. stavak 1 i 2 Zakona o općem upravnom postupku („Narodne novine“ broj 47/09 i 110/21), članka 77a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 10. stavka 1. Zakona o zaštiti od buke („Narodne novine“ broj 30/09, 55/13, 153/13, 41/16, 114/18, 14/21), Odluke o dozvoljenom prekoračenju najviše dopuštene razine buke na području Grada Karlovca („Glasnik Grada Karlovca“ broj 6/22) i članka 34. i 97. Statuta Grada Karlovca („Glasnik Grada Karlovca“ broj 9/21 – potpuni tekst i 10/22) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_ 2024. god. donosi

RJEŠENJE

za odobrenje prekoračenja najviše dopuštene razine buke

na manifestaciji „Beer garden na Marsu“ tvrtci For Mars j.d.o.o.

I.

Podnositelju zahtjeva, tvrtci For Mars j.d.o.o. Karlovac, Ljubljanska 35A, OIB:24113903610, se odobrava prekoračenje najviše dopuštene razine buke do 88 dB(A) mjereno na izvoru buke, za vrijeme održavanja zabavne manifestacije „Beer garden na Marsu“ (u daljnjem tekstu: Manifestacija) koja će se održati na zelenoj površini u privatnom vlasništvu uz poslovni objekt na adresi Borlin gaj 1 u Karlovcu, k.č.br. 227/5 k.o. Karlovac II, u periodu od 01. svibnja do 31. kolovoza 2024. godine.

Odobrenje za prekoračenje najviše dopuštene razine buke dozvoljava se za aktivnost glazbenih nastupa uživo u periodu trajanja Manifestacije, u dnevnom vremenu od 20:00 do 00:00 sati, sljedećim danima u tjednu: srijeda, četvrtak, petak, subota i nedjelja.

II.

Podnositelj zahtjeva obvezan je postupiti sukladno točci I. ove Odluke te člancima 7., 8., 9. i 10. Odluke o dozvoljenom prekoračenju najviše dopuštene razine buke na području Grada Karlovca („Glasnik Grada Karlovca“ broj 6/22).

III.

Protiv ovog Rješenja ne može se izjaviti žalba, već se može pokrenuti upravni spor.

IV.

Ovo Rješenje objaviti će se u „Glasniku Grada Karlovca“.

PREDSJEDNIK GRADSKOG VIJEĆA

Marin Svetić, dipl.ing.šumarstva

**Obrazloženje**

Tvrtka For Mars j.d.o.o. Karlovac, Ljubljanska 35A podnio je Gradu Karlovcu zahtjev za odobrenje prekoračenja najviše dopuštene razine buke za vrijeme održavanja zabavne manifestacije „Beer garden na Marsu“. Manifestacije će se održati na zelenoj površini u privatnom vlasništvu uz poslovni objekt na adresi Borlin gaj 1 u Karlovcu, k.č.br. 227/5 k.o. Karlovac II, u periodu od 01. svibnja do 31. kolovoza 2024. godine s cjelodnevnim događanjima, a srijedom, četvrtkom, petkom subotom i nedjeljom provodit će se aktivnost glazbenih nastupa uživo u dnevnom vremenu od 20:00 do 00:00 sati. Planirana buka kod provedbe ove aktivnosti iznosi do 88 dB(A) (decibela) te je tvrtka For Mars j.d.o.o. zatražila odobrenje za prekoračenje buke do ove razine.

Člankom 3. Odluke o dozvoljenom prekoračenju najviše dopuštene razine buke na području Grada Karlovca propisano je da za manifestacije koje nisu „Dani piva Karlovac“ i manifestacije koje se ne održavaju na lokaciji „ŠRC Korana“ najviša dopuštena razina buke može iznositi maksimalno do 88 dB(A) te je u točci I., podtočci 2. ovog Rješenja određeno da se za aktivnost Glazbeni nastupi uživo dozvoljava najviša razina buke do 88 dB(A) mjereno na izvoru buke.

Člankom 6. Odluke o dozvoljenom prekoračenju najviše dopuštene razine buke na području Grada Karlovca određeno je da su „ostali organizatori manifestacija“ (koji nisu Grad Karlovac, tvrtke i ustanove u vlasništvu Grada Karlovca i Turistička zajednica grada Karlovca) dužni podnijeti pisani zahtjev za odobrenje prekoračenja najviše dopuštene razine buke za manifestacije kojima su organizatori, a o zahtjevu će odlučiti Gradsko vijeće Grada Karlovca.

S obzirom na prethodno rečeno, odlučeno je kao u izreci ovog Rješenja.

PROČELNICA UO ZA GOSPODARSTVO,

POLJOPRIVREDU I TURIZAM

Daniela Peris, struč.spec.oec.

Privitak: Zahtjev za odobrenje prekoračenja najviše

dopuštene razine buke pri održavanju manifestacije

DOSTAVITI:

1. For Mars j.d.o.o. Karlovac, Ljubljanska 35A, 47000 Karlovac

2. UO za komunalno gospodarstvo, promet i mjesnu samoupravu, Odsjek redarstva, ovdje

3. UO za gospodarstvo, razvoj grada i fondove EU, ovdje

4. Glasnik Grada Karlovca

5. Evidencija, ovdje

6. Pismohrana, ovdje

Dostaviti na znanje:

* Državni inspektorat, Turistička inspekcija-ispostava Karlovac, Trg Petra Zrinskog 8,

47000 Karlovac, e-mailom: [biserka.matakovic@dirh.hr](mailto:biserka.matakovic@dirh.hr), [jadranka.grbinic@dirh.hr](mailto:jadranka.grbinic@dirh.hr)

* PU Karlovačka, Policijska postaja Karlovac, e-mailom: [karlovacka@policija.hr](mailto:karlovacka@policija.hr)