GRADSKO VIJEĆE - PRIJEDLOG -

KLASA:

URBROJ:

Karlovac,

Na temelju članka 5. i 40. stavak 1 i 2 Zakona o općem upravnom postupku („Narodne novine“ broj 47/09 i 110/21), članka 77a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 10., stavka 5 Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19 i 32/20) i članka 34. i 97. Statuta Grada Karlovca ( "Glasnik Grada Karlovca" br. 9/21-potpuni tekst i 10/22) Gradsko vijeće Grada Karlovca na \_\_\_ sjednici održanoj dana \_\_\_\_\_\_\_\_\_ 2024. god. donosi

RJEŠENJE

za odobrenje postavljanja štanda/klupe za prodaju voća i povrća

na adresi Donja Švarča 59 u Karlovcu

I.

Odobrava se podnositelju zahtjeva, OPG-u Mateo Grljušić, nositelj Mateo Grljušić, Fra Ivana Rožića 42, 21276 Vrgorac, OIB:24287702000, postavljanje pokretne naprave, štanda/klupe za prodaju voća i povrća iz vlastite proizvodnje (jagode, lubenice, mandarine, smokve, češnjak, limun) na privatnom zemljištu u vlasništvu Ivana Peera iz Karlovca, Bašćinska cesta 32 C, na adresi Donja Švarča kod kućnog broja 59 u Karlovcu, na katastarskoj čestici broj 2411/1, katastarska općina Karlovac II.

II.

Postavljanje štanda/klupe dozvoljava se u skladu i uz poštivanje Posebnih uvjeta iz područja prometa Upravnog odjela za komunalno gospodarstvo, Odsjek za promet i mjesnu samoupravu Grada Karlovca, KLASA: 340-04/24-03/34, URBROJ: 2133/01-07-01/04-24-02 od 02.04.2024. god., a kojim su određeni sljedeći uvjeti:

1. Dozvoljava se postavljanje štanda/klupe dimenzija 4 m2.
2. Štand/klupa mora biti postavljen na način da od nogostupa bude odmaknut najmanje 1,60 m.
3. Zaustavljanje i parkiranje vozila uz štand/klupu mora omogućiti nesmetan i siguran prolaz pješaka i biciklista nogostupom na predmetnoj lokaciji.
4. Za sva eventualna nastala oštećenja prilikom postavljanja, kao i za same radove postavljanja štanda/klupe odgovoran je podnositelj zahtjeva.
5. Radove i aktivnosti moraju se obnašati na način da se ne ugrozi stabilnost ili ošteti nogostup ili kolnik.
6. Sva nastala oštećenja na javnim prometnim površinama, prometnoj signalizaciji, prometnim objektima, javnim zelenim površinama, te pripadajućoj infrastrukturi sanirat će se i dovesti u prvobitno stanje putem ovlaštene tvrtke u roku 8 dana o trošku podnositelja.
7. Zaustavljanje i parkiranje vozila radi opskrbe i dostave dopušteno je uz uvjet da se omogući nesmetan i siguran prolaz svih sudionika u prometu.

III.

Ne propisuje se poseban vanjski izgled štanda/klupe. Štand/klupa mora biti uredan, čist i tehnički ispravan. Prostor oko štanda/klupe podnositelj zahtjeva je dužan držati urednim i čistim te se mora osigurati posuda za zbrinjavanje otpada.

IV.

Prodaja iz točke I. ovog Rješenja može se obavljati od 01.5.2024. do 30.12.2025. godine.

Grad Karlovac ne odgovara za štetu nastalu iz bilo kojeg razloga.

V.

Ovo Rješenje donosi se za potrebe ishođenja minimalno tehničkih, općih sanitarnih i zdravstvenih uvjeta koje izdaje Upravni odjel za gospodarstvo Karlovačke županije.

VI.

Protiv ovog Rješenja ne može se izjaviti žalba, već se može pokrenuti upravni spor.

VII.

Ovo Rješenje objaviti će se u „Glasniku Grada Karlovca“.

PREDSJEDNIK GRADSKOG VIJEĆA

Marin Svetić, dipl.ing.šumarstva

**Obrazloženje**

OPG Mateo Grljušić, nositelj Mateo Grljušić, Fra Ivana Rožića 42, 21276 Vrgorac podnio je Gradu Karlovcu zahtjev za postavljanje štanda/klupe za prodaju voća i povrća iz vlastite proizvodnje. Štand/klupu želi postaviti na zemljištu u privatnom vlasništvu Ivana Peera iz Karlovca, Bašćinska cesta 32 C s kojim je sklopio ugovor o najmu prostora na Donjoj Švarči kod kućnog broja 59 u Karlovcu, na katastarskoj čestici broj 2411/1, katastarska općina Karlovac II.

Člankom 10., stavkom 5 Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19 i 32/20) je određeno da se prodaja robe iz pokretnih naprava na štandovima i klupama izvan tržnica na malo, prodaja putem kioska, prodaja putem automata i prigodna prodaja na površinama koje imaju pristup s javno-prometne površine može obavljati samo na mjestima za koja je predstavničko tijelo grada ili općine dalo odobrenje.

S obzirom da nema prepreke za usvajanje zahtjeva, odlučeno je kao u izreci ovog Rješenja.

PROČELNICA UO ZA GOSPODARSTVO,

POLJOPRIVREDU I TURIZAM

Daniela Peris, struč.spec.oec.

DOSTAVITI:

1. Mateo Grljušić, Fra Ivana Rožića 42, 21276 Vrgorac

2. Ivan Peer, Bašćinska cesta 32 C, 47000 Karlovac

3. UO za komunalno gospodarstvo, promet i mjesnu samoupravu, Odsjek redarstva, ovdje

4. UO za gospodarstvo, razvoj grada i fondove EU, ovdje

5. Glasnik Grada Karlovca

6. Evidencija, ovdje

7. Pismohrana, ovdje