GRADSKO VIJEĆE - PRIJEDLOG -

KLASA:

URBROJ:

Karlovac,

Na temelju članka 5. i 40. stavak 1 i 2 Zakona o općem upravnom postupku („Narodne novine“ broj 47/09 i 110/21), članka 77a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 10., stavka 5 Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19 i 32/20) i članka 34. i 97. Statuta Grada Karlovca ( "Glasnik Grada Karlovca" br. 9/21-potpuni tekst i 10/22) Gradsko vijeće Grada Karlovca na \_\_\_ sjednici održanoj dana \_\_\_\_\_\_\_\_\_ 2024. god. donosi

RJEŠENJE

za odobrenje postavljanja kioska i štanda/klupe za prodaju voća i povrća

na adresi Turanj 57 A u Karlovcu

I.

Odobrava se podnositelju zahtjeva, OPG-u Mateo Grljušić, nositelj Mateo Grljušić, Fra Ivana Rožića 42, 21276 Vrgorac, OIB:24287702000, postavljanje pokretnih naprava, kioska i štanda/klupe za prodaju voća i povrća iz vlastite proizvodnje (jagode, lubenice, mandarine, smokve, češnjak, limun) na privatnom zemljištu u vlasništvu Duška Zjače iz Karlovca, Turan 57A, na adresi Turan 57A u Karlovcu, na katastarskoj čestici broj 408, katastarska općina Turanj.

II.

Postavljanje kioska i štanda/klupe dozvoljava se u skladu i uz poštivanje Posebnih uvjeta iz područja prometa Upravnog odjela za komunalno gospodarstvo, Odsjek za promet i mjesnu samoupravu Grada Karlovca, KLASA: 340-04/24-03/35, URBROJ: 2133/01-07-01/04-24-02 od 02.04.2024. god., a kojim su određeni sljedeći uvjeti:

1. Dozvoljava se postavljanje kioska dimenzija 6 m2 i štanda/klupe 4m2.
2. Kiosk i štand/klupa moraju biti postavljen na način da od nogostupa bude odmaknut najmanje 1,60 m.
3. Zaustavljanje i parkiranje vozila uz kiosk i štand/klupu mora omogućiti nesmetan i siguran prolaz pješaka i biciklista nogostupom na predmetnoj lokaciji.
4. Za sva eventualna nastala oštećenja prilikom postavljanja, kao i za same radove postavljanja kioska odgovoran je podnositelj zahtjeva.
5. Radove i aktivnosti moraju se obnašati na način da se ne ugrozi stabilnost ili ošteti nogostup ili kolnik.
6. Sva nastala oštećenja na javnim prometnim površinama, prometnoj signalizaciji, prometnim objektima, javnim zelenim površinama, te pripadajućoj infrastrukturi sanirat će se i dovesti u prvobitno stanje putem ovlaštene tvrtke u roku 8 dana o trošku podnositelja.
7. Zaustavljanje i parkiranje vozila radi opskrbe i dostave dopušteno je uz uvjet da se omogući nesmetan i siguran prolaz svih sudionika u prometu.

III.

**Postavljanje kioska**

Sukladno Pravilniku o jednostavnim i drugim građevinama i radovima („Narodne novine“ broj 153/13 i 20/17) članak 2., stavak (2) točka 1., kiosk za koji se izdaje ovo Rješenje mora biti u skladu s tipskim projektom za kojega je doneseno rješenje na temelju članka 77. Zakona o gradnji ili tehnička ocjena sukladno posebnom zakonu.

Ne propisuje se poseban vanjski izgled kioska. Kiosk mora biti uredan, čist i tehnički ispravan. Prostor oko kioska podnositelj zahtjeva je dužan držati urednim i čistim te se mora osigurati posuda za zbrinjavanje otpada.

**Postavljanje štanda/klupe**

Ne propisuje se poseban vanjski izgled štanda/klupe. Štand/klupa mora biti uredan, čist i tehnički ispravan. Prostor oko štanda/klupe podnositelj zahtjeva je dužan držati urednim i čistim te se mora osigurati posuda za zbrinjavanje otpada.

IV.

Prodaja iz točke I. ovog Rješenja može se obavljati od 01.5.2024. do 30.12.2025. godine.

Grad Karlovac ne odgovara za štetu nastalu iz bilo kojeg razloga.

V.

Ovo Rješenje donosi se za potrebe ishođenja minimalno tehničkih, općih sanitarnih i zdravstvenih uvjeta koje izdaje Upravni odjel za gospodarstvo Karlovačke županije.

VI.

Protiv ovog Rješenja ne može se izjaviti žalba, već se može pokrenuti upravni spor.

VII.

Ovo Rješenje objaviti će se u „Glasniku Grada Karlovca“.

PREDSJEDNIK GRADSKOG VIJEĆA

Marin Svetić, dipl.ing.šumarstva

**Obrazloženje**

OPG Mateo Grljušić, nositelj Mateo Grljušić, Fra Ivana Rožića 42, 21276 Vrgorac podnio je Gradu Karlovcu zahtjev za postavljanje pokretnih naprava, kioska i štanda/klupe za prodaju voća i povrća iz vlastite proizvodnje. Kiosk i štand/klupu želi postaviti na zemljištu u privatnom vlasništvu Duška Zjače iz Karlovca, Turan 57A s kojim je sklopio ugovor o najmu prostora na adresi Turan 57A u Karlovcu, na katastarskoj čestici broj 408, katastarska općina Turanj.

Člankom 10., stavkom 5 Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19 i 32/20) je određeno da se prodaja robe iz pokretnih naprava na štandovima i klupama izvan tržnica na malo, prodaja putem kioska, prodaja putem automata i prigodna prodaja na površinama koje imaju pristup s javno-prometne površine može obavljati samo na mjestima za koja je predstavničko tijelo grada ili općine dalo odobrenje.

S obzirom da nema prepreke za usvajanje zahtjeva, odlučeno je kao u izreci ovog Rješenja.

PROČELNICA UO ZA GOSPODARSTVO,

POLJOPRIVREDU I TURIZAM

Daniela Peris, struč.spec.oec.

DOSTAVITI:

1. Mateo Grljušić, Fra Ivana Rožića 42, 21276 Vrgorac

2. Duško Zjača, Turan 57A, 47000 Karlovac

3. UO za komunalno gospodarstvo, promet i mjesnu samoupravu, Odsjek redarstva, ovdje

4. UO za gospodarstvo, razvoj grada i fondove EU, ovdje

5. Glasnik Grada Karlovca

6. Evidencija, ovdje

7. Pismohrana, ovdje