|  |  |  |  |
| --- | --- | --- | --- |
| Slika na kojoj se prikazuje simbol, zastava  Opis je automatski generiran | |  | Slika na kojoj se prikazuje grafika, grafički dizajn, Font, logotip  Opis je automatski generiran |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje tekst, emblem, grb, značka  Opis je automatski generiran | GRAD KARLOVAC |  |

**GRADSKO VIJEĆE**

KLASA:

URBROJ:

Karlovac,

**PRIJEDLOG**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19,144/20), članka 24. Zakona o muzejima (NN 61/18, 98/19, 114/22, 36/24) i članaka 34. i 97. Statuta Grada Karlovca (Glasnik Grada Karlovca broj 9/21 - potpuni tekst, 10/22), Gradsko vijeće Grada Karlovca na \_\_\_ sjednici održanoj dana \_\_\_\_\_\_\_\_\_\_\_\_\_\_\_ 2024. godine donijelo je

**ODLUKU**

I.

Daje se suglasnost na prijedlog Odluke o izmjenama i dopunama Statuta Muzeja grada Karlovca kako stoji u tekstu koji se nalazi u prilogu ove Odluke i čini njezin sastavni dio.

II.

Ova Odluka objavit će se u Glasniku grada Karlovca, a izvornik Odluke o izmjenama i dopunama Statuta Muzeja grada Karlovca neće se objaviti, nego će se pohraniti uz izvornik ove Odluke.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šum.

**OBRAZLOŽENJE**

Zakonom o muzejima (NN 61/18, 98/19, 114/22) uređuju se uvjeti i način obavljanja muzejske djelatnosti, ustrojstvo i djelokrug muzeja, pribavljanje i obrada muzejske građe i vođenje muzejske dokumentacije te druga pitanja od značenja za obavljanje muzejske djelatnosti u svrhu zaštite i promicanja općeljudske i nacionalne kulturne i prirodne baštine. Uređuje se upravljanje javnim muzejima te se propisuje da su tijela javnog muzeja ravnatelj, upravno vijeće i stručno vijeće.

Posljednjim Zakonom o izmjenama i dopunama Zakona o muzejima (NN 36/24) uređuje se imenovanje, i razrješenje ravnatelja, odnosno dijela članova upravnog vijeća javnog muzeja kojima su osnivači jedinice lokalne i područne (regionalne) samouprave. Također, izmjene i dopune otklanjaju terminološku neusklađenost novih naziva vezanih za vrste studija sukladno novom Zakonu o visokom obrazovanju i znanstvenoj djelatnosti (NN 119/22).

Nadalje, uređuje se da muzej može organizirati i prodaju suvenira i predmeta vezanih uz fundus i program muzeja te prodaju svih publikacija, kataloga, knjiga, časopisa, plakata, grafika u vlastitom izdanju ili izdanju drugih muzejskih ustanova i nakladnika vezanih uz muzejsku građu i muzejsku djelatnosti, kulturu i zaštitu kulturne i prirodne baštine.

Sukladno čl. 8. Zakona o izmjenama i dopunama Zakona o muzejima (NN 36/24) kojim su muzeji dužni uskladiti svoj statut s odredbama predmetnog Zakona u roku od 90 dana od dana stupanja na snagu Zakona, Upravno vijeće Muzeja grada Karlovca je na sjednici održanoj dana 10. travnja 2024. godine donijelo Odluku o izmjenama i dopunama Statuta Muzeja grada Karlovca.

Predloženim izmjenama i dopunama Statuta mijenja se tijelo nadležno za imenovanje i razrješenje ravnatelja te tako sada ravnatelja imenuje i razrješuje Gradonačelnik, na prijedlog Upravnog vijeća.

Navodi se potrebna razina obrazovanja za imenovanje ravnatelja, kao i razina obrazovanja za članove Upravnog vijeća koje imenuje osnivač.

Također, izvršena je promjena novčanih iznosa iz kunske valute u euro valutu.

Slijedom navedenog, predlaže se Gradskom vijeću davanje suglasnosti na predloženu Odluku o izmjenama i dopunama Statuta.

Pripremio:

Upravni odjel za društvene djelatnosti

PROČELNICA

Draženka Sila-Ljubenko, prof.